
Evelyn Wever-Croes: 


E TA UN ORGUYO GRANDI CU NOS 
PROFESIONALNAN DI ARUBA MES A 
NEGOCIA CU HULANDA RIBA COHO Y RAFT 


“E punto di salida ta cu nos ta keda na mesa, nos lo keda dialoga 
fuerte y asina nos por a saca e miho resultadonan pa Aruba” 


Diahuebs mainta a tuma luga e reunion publico den Parlamento 
di Aruba pa trata COHO. Prome Minister Evelyn Wever-Croes 
den su disertacion a informa Parlamento di e pasonan cu 
Gobierno a tuma pa asina keda cla cu e negosacionnan cu 
Hulanda despues di 13 luna. 


Awor tin un consensus entre Aruba, Corsou, Sint Maarten y 
Hulanda riba e textonan di COHO. E siguiente paso ta pa pidi 
Raad van Advies e conseho riba e ultimo draft di e ley aki. Dia 
3 di September ta bay Conseho di Minister di Reino y despues 
e documentonan ta bay Parlamento. 


“Reunionnan ta intenso. Nos ta tuma esaki hopi na serio. Nos 
punto di salida semper tabata cu nos ta sigui dialoga, nos ta 
keda na mesa pasobra ta aisna nos por yega na otro y purba 
crea e confiansa cu bo tin mester ora bo ta presta asina hopi 
placa di un partner y cu bo tin cu bay paga bek. E no ta facil 
pero mi mester bisa cu e ta un orguyo hopi grandi cu nos tin 
un ekipo hopi profecional den gobierno cu a yuda gobierno cu 
esaki'. 


Pa loke ta e COHO e diligencia tabata den man di Directie 
Wetgeving v Juridische Zaken; Sr George Croes, Sr Carlos 
Guaimo v Sra Mariska Koolman. E parti di RAFT tabata den 
man di Directeur di Finanzas sr Derick Werleman, Sra Joanne 
Kock y sr Chito Paris. Den esaki a hava asistencia enorme di 
consehero di Minister di Finanzas, sr. Nilo Swaen v Sra Indra 
Zaandam cu ta e representante di Aruba den e tijdelijke werk 
organisatie como liaison entre Aruba v Hulanda. Esaki ta e 
ekipo cu haci e trabou. 











“Ami tabata sinta na mesa ora cu Secretario di Estado Knops 
tabata na mesa pero mayoria di e trabou tabata haci riba e 
nivel ‘ambtelijk’ pa e profesionalnan di Aruba mes. E punto di 
salida ta cu nos ta keda na mesa, nos lo keda dialoga fuerte y 
asina nos por a saca e miho resultadonan pa Aruba”, Prome 
Minister Evelyn Wever-Croes a expresa. 

Prome Minister Evelyn Wever-Croes: 


ORA UN PAIS BUSCA AYUDO, E TA UN PAIS 
FUERTE DEN TUR SENTIDO DI PALABRA 


“Den poco tempo nos lo dal stapnan hopi grandi padilanti 
pa hiba nos pais den e recuperacion cu nos tur ta desea” 








Durante e reunion publico di diahuebs mainta den Parlamento 
di Aruba pa trata COHO, Prome Minister Evelyn Wever-Croes 
a finalisa su disertacion gradiciendo Parlamento pa e sosten 
den e trayecto di negosacion durante e ultimo 13 lunanan cu a 
pasa. Tambe Prome Minister a enfatisa e fortalesa di nos pais 
pa busca ayudo den tempo cu mas nos tawata tin mester. 


“Nos ta na un punto hopi crucial aworaki. Gobierno a haci di su 
parti, no su so pero constantemente informando Parlamento. 
Nos a bin mas di 10 biaha Parlamento durante e ultimo 13 
lunanan aki pa splica con tur cos ta andando. Nos a hiba 
numeroso encuentro cu stakeholders pa nos splica kico ta 
pasando y purba haña un gevoel di kico nan ta pensa di e 
topiconan aki y tene na cuenta e input di cada persona. Nos 
a haci esaki danki na e sosten cu nos a haña di Parlamento. 


Pronto Gobierno ta pasa e producto final den man di Parlamento 
pa nan tuma un decision final riba dje. Mi kier gradici tambe 
esnan cu a yuda nos den e negociacionnan aki. Un danki di 
curason. Danki mi colega Ministernan cu a duna nos espacio 
y compromiso tambe pa nos por a yega na e palabracion aki 
pasobra e no ta facil”. 


E O. 





Prome Minister a enfatisa, cu ora un gobierno tin vision, 
determinacion y curason pa su pais, e por logra cosnan grandi. 
Gobierno no a core firma apesar di tabata tin hopi presion pa 
firma. Gobierno no a bay busca pelea, rabia y lanta for di mesa 
bay. Gobierno no a pone cara di Aruba na berguensa. Pero 
Gobierno a para firme y manera cu e Arubiano cu ta stima nos 
pais Aruba, asina Gobierno a negocia pa saca e miho producto 
posibel. 


“Nos a lora manga y nos lo sigui lora manga pa asina saca 
Aruba di e crisis aki. Tin biaha tin hende ta considera cu ora 
bo ta busca ayudo ta pasobra bo ta debil. Ami ta considera cu 
ora un pais busca ayudo, e ta un pais fuerte den tur sentido di 
palabra. Aruba a demostra cu nos tabata tin mester di ayudo 
pasobra nos so no por a sali afor ora Covid a dal nos. Nos a 
mustra firme y forsa pa nos a bay busca ayudo y berdad nos 
a dal stapnan atras pero cu e producto cu nos tin riba mesa 
awe, e palabracionnan haci cu Hulanda, ta palabracionnan 
realistico. Mi ta sigur cu e stapnan cu nos a dal atras, den poco 
tempo nos lo dal stapnan hopi grandi padilanti pa hiba nos 
pais den e recuperacion cu nos tur ta desea”, Prome Minister 
Evelyn Wever-Croes a expresa. 


= 
WSL ONLINE 


Diabierna 13 Augustus 2021 





Prome Minister Evelyn Wever-Croes: 
Reunion Parlamento 12 di augustus 
Mayoria puntonan menciona den Landspakket 


TAWATA IGUAL OF ALINIA CABA CU LOCUAL 
NOS PROPIO PROFESIONALNAN A STIPULA 
DEN E MASTERPLAN 








Durante e reunion publico di diahuebs mainta den Parlamento 
di Aruba pa duna informacion tocante COHO, Prome Minister 
Evelyn Wever-Croes a duna amplio splicacion di e 3 diferente 
producto di negosacion cu Hulanda cuanan ta Lanspakket, 
COHO y RAFT. Esakinan ta tres documento cu ta relaciona na 
otro pero ta diferente. 


LANDSPAKKET: 

E prome producto di negosacion cu Hulanda ta e Landspakket. 
E landspakket ta un documento cu a wordo firma caba dia 13 
di november 2020. 

E landspakket ta duna den lifianan grandi kico ta e condicionnan 
cu Hulanda ta bisa cu Aruba tin cu cumpli cu ne pa nos por 
crea di nos sistema economico, nos structura y fundeshi uno 
fuerte y resiliente pa percura cu nos por paga Hulanda bek. 
Tambe si bin un siguiente sla of golpi cu e no lo kibra nos di e 
manera cu e la kibra nos ultimo aki. 


“Aruba tabata e pais den Reino mas afecta pa e pandemia aki 
debi na nos dependencia asina grandi di turismo. P’esey nos 
kier logra pa despues di esaki nos ta mas fuerte pa si cualkier 
cos di e indole aki bolbe pasa, nos no wordo afecta di e tanto 
ey”. 


Prome Minister a menciona cu e puntonan menciona den 
landspakket pa 80-90% tabata igual of alinia caba cu locual 
nos propio profesionalnan na comienso di e pandemia a bin 








hunto y stipula den e masterplan. Nan a wordo pidi pa delinia 
cua ta e caminda cu Aruba mester tuma pa sali for di e crisis 
aki pa nos ta mas fuerte y mas resiliente y danki na e trabou 
ey cu a haci na comienso di e crisis, ora cu Hulanda a bin 
cu e landspakket, mayoria di e puntonan tabata caba den e 
masterplan. E landspakket ta un documento valido y a base di 
esaki cada kwartaal nos lo bin hunto pa negocia pa sa kico nos 
ta bay enfoca riba dje pa e siguiente kwartaal. 


E agenda di ehucusion di kwartaal 3 cu Aruba ta den aworaki, 
a wordo negocia cu Hulanda prome cu e kwartaal a cuminsa y 
awor nos ta den fase pa negocia kwartaal 4. Hulanda ta manda 
su delegacion cu ta sinta cu e delegacion di Aruba y ta bishita 
instancianan cu ta necesario pa papia cu nan y traha hunto cu 
nos e ora riba kio ta 'haalbaar' pa e siguiente 3 lunanan. Tin 
biaha, Prome Minister ta indica, nan kier cosnan demasiado 
ambicioso y e ora nos profesionalnan ta splica nan pakico no 
mester bay mucho lihe. 


“Hende ta bisa cu landspakket ta firma di 13 di November 
aña pasa y nada un cambia. Sinembargo, cada kwartaal di 
nobo nos ta cambia e agenda di ehecucion. Cumpliendo cu 
tur transparencia, Parlamento ta prome cu ta haña e agenda 
di ehecucion manera e wordo firma pasobra esaki ta e respet 
cu Gobierno tin na Parlamento. Despues e ta wordo publica. 
Parlamento por mira stap pa stap cua ta temanan cu ta bay 
haña atencion e siguiente kwartaal y kico e deadlines nan ta. 

Prome Minister Evelyn Wever-Croes: 
Reunion Parlamento 12 di augustus 


COHO Y RAFT TA RECONOCE NOS DERECHO 
COMO PAIS, NOS AUTONOMIA 


“Nos strategia di keda cu firmesa na mesa pa negocia y no 


logra cosnan grandi pa Aruba” 





core firma, a haci cu awe nos a 








COHO y RAFT ta dos producto di negosacion cu Hulanda. 
Durante e reunion publico di diahuebs mainta den Parlamento 
di Aruba, Prome Minister Evelyn Wever-Croes a duna ampio 
splicacion di e 3 diferente producto di negosacion cu Hulanda 
cuanan ta Lanspakket, COHO y RAFT. 


COHO: 

COHO ta e ley di consensus cu ta regla e organisacion pa 
asina supervisa y sostene e trabounan den e Landspakket. 
COHO na prome instante tabata e organo cu mas poder cu 
ta wordo guia pa BZK. E organo aki lo tawatin mas poder cu 
Gobierno y Parlamento. Den e 13 luna di negociacion, esaki a 
cambia y awor COHO ta supervisa y yuda dunando sosten, e 
no ta stipula ni impone y mucho menos dicta. E mas importante 
ta cu e autonomia di nos pais ta wordo garantisa den dje hunto 
cu e respet pa Parlamento. 


RAFT: 

RAFT ta E otro ley di consensus pa regla e supervision 
financiero. E motibo pakico Hulanda ta insisti riba un Rijkswet 
Financieel Toezich pa Aruba enbes di un Landsverordening 
Financieel Toezicht ta pasobra na fin di e trayecto aki, Hulanda 
a fia nos mas di 1000 miyon florin na 0%. Hulanda kier un 

supervision poco mas estricto con bo ta maneha bo finansas pa 
sigura cu nan ta hava e placa bek pasobra na fin di dia Hulanda 
tambe mester duna cuenta na nan pagado di impuesto. 


'Pues e ultimo 13 lunanan tabata negociacionnan intenso. 
Negociacionnan fisicamente v/of virtual. Nos a logra si cu nan 
a reconoce nos derecho, nos autonomia. Esaki ta un periodo 
cu nos ta full dependiente di nan pasobra cada luna di nobo 
nos ta depende di nan', Prome Minister a duna di conoce. 


Over di e periodo di April 2020 te cu di 3 kwartaal 2021, Aruba 
a presta 5 tranche na 903 mivon florin na 0% di Hulanda. Pa e 
di 4 kwartaal, ta calcula cu lo ta rond di 180 miyon. Ta calcula 
pa otro afia, un kwartaal ta bav ta necesario cu tambe ta mas 
o menos 180 miyon. 


“Te cu juni afia pasa nos tabata mira e situacion uno hopi scur, 
dificil y inhusto pasobra mientras nos ta kibra como pais, nos 
ta bin haña e condicionnan aki imponi riba nos. Aworakinan 13 
luna despues, mirando cuanto nos a presta na 0%, mi ta kere 
e strategia cu nos a hiba di keda na mesa y no yega firma di 
biaha, pero cu firmesa sigui negocia, awe nos por bisa cu nos 
a logra cosnan grandi pa Aruba. 

Prome Minister Evelyn Wever-Croes: 
Reunion Parlamento 12 di augustus 


E FIANSA DI HULANDA A MANTENE NOS 
CABES RIBA AWA 


Danki na e vision y e strategia cu nos a aplica nos a logra y 
aworaki nos ta recuperando 

Den e reunion den Parlamento diahuebs 12 di augustus, Prome 
Minister di nos pais, Evelyn Wever-Croes a duna splicacion 
amplio di e 3 diferente producto di negosacion cu Hulanda 
cuanan ta Lanspakket, COHO y RAFT. Prome Minsiter a 
detaya tambe riba e fiansa cu Aruba a haya di Hulanda durante 
e tempo cu Aruba no por a logra riba nos propio forsa. 


E fiansa aki no tabata solamente pa wanta e aparato 
gubernamental y tur su garantianan cabes riba awa; cuido 
medico durante un pandemia, enseñansa durante un pandemia, 
siguridad di nos pais durante un pandemia y tur desaroyo na 
momento cu entradanan cay practicamente ful y cu tin cu 
presta placa pa por cubri tur locual cu tabata gastonan prome 
cu pandemia y tur loke a bin acerca. 


Loke a bin acerca, Prome Minister a splica, ora cu Gobierno 
a realisa cu hendenan ta bay perde trabou riba gran escala, 
Gobierno mester a step in. Nunca antes esaki tabata 
responsabilidad di Gobierno. 


Gobierno a introduci loonsubsidie y a yuda en total 7471 
trahado ainda luna pasa. E cantidad di persona tawata mas 
halto na cuminsamento pero awo e ta na 7471 pa un total di 
8 miyon florin. E total di tempo a cuminsa ta 128 miyon florin. 


Lamentablemente un cantidad basta grandi di a perde trabou 
tambe cu tambe mester a haya yudansa. Na Juni 3843 persona 
a haya e ayudo aki pa un suma total desde a cuminsa di 65 
miyon florin. Esakinan ta gastonan cu a bin adicional pues no 


En 


tabata den presupuesto. 


Tambe a bin pakete di cuminda cu den e prome lunanan e 
enfasis tabata riba Cruz Cora cu fondo di Hulanda pero 
Gobierno di Aruba, Minister di Asuntonan Social tambe a duna 
su aporte pa duna mas pakete di cuminda ya cu e necesidad 
tabata hopi halto. 


“Asina Gobierno a haci diferente esfuerso pa wanta cabes riba 
awa como un pais durante e peor crisis cu nos pais a enfrenta. 
Danki na e vision y e strategia cu nos a aplica nos a logra y 
aworaki nos ta recuperando. Nos perspectiva tabata cu nos 
ta recupera pa fin di e aña aki 76% di nos turismo. Aworaki 
nos ta den un ola nobo. Nos a cuminsa mira cancelacionnan 
caba p'esey ta mas importante cu nunca pa nos sigui cuida y 
esunnan cu por of kier por vacuna pasobra esaki ta e unico 
manera cu nos por recupera. Pues si tur cos sigui bon nos ta 
recupera pa fin di e aña aki pa turismo cu 76%. Pero si turismo 
yega 100% no kiermeen ainda cu economia a yega 100% y 
sigur no financieramente pero nos lo ta riba e bon caminda', 
Prome Minister a duna di conoce. 


Prome Minister a enfatisa, “Cu e COHO y e RAFT manera 
nos tin'e aworaki palabra, bo ta wak cu ta bin bek trankilidad 
y stabilidad. E situacion finaciero di nos pais contrario di e 
situacion economico of turismo, ta hopi delicado prome cu e 
pandemia caba. Kiermeen cu e pandemia el a bira pio pasobra 
nos mester a deal cu recuperacion financiero di aña anterior y 
durante e pandemia”. 

Prome Minister Evelyn Wever-Croes: 
Cambio di Maneho Covid-19 


BAN SIGUI CUIDA Y MANTENE NA E 
REGLANAN PA ASINA PRONTO NOS POR 
‘FLATTEN Y CRUSH THE CURVE’ 





Nos ta den un fin di siman na unda cu diabiera 13 di augustus 
a drenta e informacion di un total di 192 caso nobo y 1122 caso 
activo. Esaki ta un situacion hopi serio cu ta forsa Gobierno y 
Crisis Team tuma decisionnan pa asina purba contene y baha 
e contagionan y cu pronto nos por ‘flatten y crush the curve’ un 
biaha mas. 


Durante Conferencia di Prensa di diahuebs anochi, Prome 
Minister a anuncia e cambio di maneho ta pa loke ta trata 
Covid-19: (1) Scolnanta habri 1 diseptember 2021 cuexcepcion 
di scolnan cu por habri online y crèche. (2) Entrante diabierna 13 
di augustus, entretenimento den establecimentonan nocturno 
y fiestanan priva no ta permiti. Solamente ta permiti musica di 
background y maximo un musico. 


Prome Minister Evelyn Wever-Croes ta encurasha cada 
ciudadano di nos pais, pa nos sigui cuida y mantene na e 
reglanan pa asina pronto nos sali for di e situacion aki. 


“Nos ta enfrentando e mesun enemigo cu nos a enfrenta 
13 di Maart 2020, numa cu un variante diferente. E mesun 
consehonan ta conta ainda pa enfrenta e enemigo aki, laba 
man frecuentemente, uza tapaboca, tene distancia y si bo tin 
un sintoma keda paden y yama bo dokter pa bo por haci un 
test. 


Nos tin algun conseho adicional pa esnan di edad mas grandi 
of tin salud vulnerabel y esey ta limita bo movecionnan, no sali 
si no mester y no ricibi bishita si no mester. No tene fiesta na 
cas, especialmente esnan mas vulnerabel. 


No pensa cu e hende cu bo ta bay topa no tin Covid. Es mas, 
prome bo topa cu ne, pensa cu e tin Covid pasobra e chens ta 


cu e tin'e pero ni e ni abo sa. No brasa, no sunchi, laba man y 
uza tapaboca. 


Cuida e circulo di hendenan cu bo ta aden. Crea bo propio 
bubble. Mi ta cita akinan un dokter hopi stima: No bay trip cu 
ken cu ta cu bo no a wak den hopi tempo. Mi kier afiadi; no bay 
trip mes. 


Sa cu ken bo ta anda, sa ken bo ta topa cu ne. Bo no sa di 
unda e ta bin y bo no sa unda el a bay. Cantidad di casonan 
conoci aworaki, pasobra tin hopi hende cu tin'e cu no ta conoci, 
e chens ta hopi grandi cu entre awe cu mayan bo ta topa un 
hende cu tin'e y e no sa. 


Finalmente ban cuida nos grandinan y esnan mas vulnerabel di 
salud y den e caso aki nos mucha chikitonan. Come on mensen 
nos por, nos a pasa aden caba, nos a pasa aden varios biaha 
y esaki tambe nos ta bay enfrente y nos ta bay surpase. Mi no 
por hacie mi so, nos no por hacie nos so, ta nos tur hunto un 
biaha mas mester lora manga, uni y cu determinacion enfrenta 
y surpasa e crisis cu nos ta aden. 


Mi kier finalisa dirigiendo mi na e profecionalnan den cuido, 
dokternan, enfermeronan, esnan cu ta labora na hospital y na 
dokter di cas, esanan cu ta labora na DVG y cu e Crisis Team, 
no descurasha. E situacion ta dificil y e lo bay bira mas dificil 
den e dianan nos dilanti pero e no ta bay dura demasiado largo. 
Ban keda positivo maske con dificil e situacion ta, nos ta sigui 
resa pa boso sigui tin e forsa pa enfrenta tur loke nos mester 
enfrenta. Danki di curason pa tur e trabou y tur e sacrificio cu 
bosonan ta haci y ohala cu pronto nos por mira bek patras cu 
e di 4 ola aki nos a flatten the curve y despues nos a crush the 
curve”, Prome Minister a expresa. 

ENTRETENIMENTO 


‘Scolnan ta habri 
1 di september 2021 
cu excepcion di 
'scolnan cu por habri 
online y crèche. 

Reintroduccion di Medidanan 





ORA DI CERA 


12:00 a.m. - 6:00 a.m. 





A TAPABOCA 


Uzo di tapaboca ta obliga, 
den tur establecimento, 
incluiendo gym y school. 





TAT GEBIEDSVERBOD 





Prohibicion pa aglomera riba 
area publico: Parking lot, 
beach entre 12:00 - 6:00 am. 


BEBIDANAN 
ALCOHOLICO 





Uzo di alcohol riba propiedad 
publico ta keda prohibi 
henter dia. 








Scolnan ta habri 1 di 
september cu excepcion di 
scolnan cu por habri online y 
crèche. 


ENCUENTRO 


SOCIAL NA CAS 


Entretenimento di grupo 
musical den fiestanan priva 
NO ta permiti. Solamente ta 
permiti musica di 
background y maximo un 
musico, NO ta permiti 
bailamento. 


ESTABLESIMENTO 
NOCTURNO 





Entretenimento di grupo 
musical den establesimento 
nocturno NO ta permiti. 
Solamente ta permiti musica 
di background y maximo 1 
musico, NO ta permiti 
bailamento. 








A HACI CITA PA VACUNA 


Aruba Health App + www.dvg.aw « Tel. 280-0101 of 522-4200 








www.arubacovid19.org 

E PANDEMIA DI COVID A TRANCA 


REORGANISACION 


Y RENOBACION DI 


ARUBAHUIS 








Den cuadro di un articulo den un matutinoArubano cuestionando 
e maneho hiba na Arubahuis, Minister Plenipotenciario 
demisonario, sr. Guillfred Besaril, ta desea na duna un 
aclaracion riba e ponencianan den dicho articulo. 


Pa loke ta trata e tema di reorganisacion di Arubahuis, e 
mandatario a indica cu esaki ta cla pa wordo ehecuta. “No a 
implemente ainda pa motibo cu e pandemia di COVID-19 y tur 
e esfuerso pa yega na un acuerdo cu Hulanda na bienestar 
di Pais Aruba a haña preferencia riba e tema aki. Mescos a 
conta pa loke ta e tema di renobacion di e edificio den R.J. 
Schimmelpennincklaan. Aña pasa nos mester a scohe entre 
pone e fondonan disponibel pa renoba e edificio of uza loke 
tabata tin den caha di Gobierno na bienestar di Pueblo di 
Aruba. Na momento cu Aruba cuminsa sali for di e temponan 
dificil cu e ta pasando aden, e tema aki lo por bolbe bek riba 
mesa” asina Minister Besaril a indica. 


E mandatario a bisa cu e informacion den e articulo encuanto 
ABN AMRO a wordo saca completamente for di contexto. 
ABN AMRO a manda un comunicado general na Hulanda y 
“as we speak” ta pasando den un periodo di reorganisacion di 
su operacionnan. Minister Besaril ta sigui elabora: “Mescos cu 
den e caso di ING y Rabo Bank, ABN tambe a hañe den un 
percance pa su forma di opera. Esaki a conduci cu ABN AMRO 
awor a dicidi na bini cu un maneho nobo pa tur su clientenan 
p'asina por cumplí cu e reglanan nobo cu a wordo stipula pa 
nan. E proceso cu Arubahuis como cliente ta pasando aden, ta 


tur cliente cu ABN AMRO ta considera grandi y/of importante, 
ta pasando aden”. 


Un otro punto cu Minister Besaril lo ta desea na aclarea ta e 
asunto di tanto e edificio di Arubahuis, como e “ambtswoning” 
di Minister Plenipotenciario. “Pa loke ta e ambtswoning, DOW 
Aruba a bini Hulanda prome cu e pandemia di COVID 19 pa 
hasi un control riguroso y traha rapport tanto pa Arubahuis 
como e ambtswoning. Ambos edificio ta den mal estado. E 
ambtswoning tin entre otro problema serio di riolering y e bario 
den cual e ta encontra su mes a bai hopi atras si compara 
esaki cu 10 pa 20 aña pasa. E ultimo añanan e bario a hañe 
confronta entre otro c'un cantidad alarmante di casonan di 
kiebro den cas y di hobennan problematico. E mantencion di 
ambos edificionan nunca tabata structura y a laga hopi di desea. 
Esaki a pone cu apesar cu por inverti y drecha e ambtswoning, 
DOW a yega na e conclusion cu e costo lo ta asina halto cu ta 
sugeri pa tuma un otro decision cu e ambtswoning”. 


“Na momento di a asumi e responsabilidad di maneha 
Arubahuis na 2017, mi a encontra un organisacion cu tabata 
sclama p'e haña e atencion debido. Un situacion cu a traha 
duro riba dje. Tin puntonan cu nos a logra trece e cambio y 
trankilidad necesario, pero tin otro puntonan cu pa motibo di e 
pandemia di COVID 19 no a logra na atende cunan pa trece 
un solucion satisfactorio y di largo plazo. Por ultimo mi mester 
bisa cu mi a bin Aruba pa e campaña politico di 2021 y e siman 
aki mi ta cumpli 3 luna riba mi dushi isla. Mi ta contento cu 
den e periodo aki mi yiu a nace aki na Aruba, mescos cu su 
mayornan y na e momentonan aki e mundo politico Hulandes ta 
den pleno reseso. Pues mi presencia na Aruba no ta perhudica 
niun hende”, asina Minister Besaril a termina su declaracion. 

PRESENTACION DI DEPARTAMENTO DI SALUD PUBLICO 
CONFERENCIA DI PRENSA 12 AUG 2021: 

RESULTADO DI SEQUENCING DI SARS-COV-2 ARUBA VARIANTENAN 


Variants Aruba according to ISO week 

INFECTIONS PER AGE GROUP AND VACCINE STATUS 


Epidemic curve age groups Aruba 

INFECTIONS COVID-19 UNDER AZV REGISTERED PEOPLE 
AFTER 15 JUNE 2021 (N=1448) 

HOSPITAL ADMISSIONS AND DEATHS 

Den e proximo dianan, e teamnan di vacunacion di e diferente 
islanan di e parti Caribense di Reino, den colaboracion cu 
Ministerio di Salubridad Publico, Bienestar y Deporte di 
Hulanda, lo lansa un encuesta tocante interes pa vacuna. 
Meta di e encuesta ta pa formula strategia cu e teamnan 
di comunicacion por uza den e ultimo fase di e trayecto di 
vacunacion. E encuesta ta na encargo di investigadonan local, 
trahando den colaboracion cu 18.0 Research. 


Na februari 2021, a start e prome etapa di e programa di 
vacunacion contra Covid-19 riba e islanan BES y e paisnan 
CAS. Hende di 60 aña of mas y personal di cuido di salud a 
bay prome. For di april, a amplia e campaña di vacunacion 
pa inclui tur hende di 18 aña of mas y, for di cuminsamento 
di e luna aki, ta vacunando esnan di 12-17 aña tambe. Entre 
tanto, a administra casi 400.000 vacuna na e habitantenan di 
e islanan. 


Segun calculo di RIVM, pa por yega na inmunidad di grupo, 
awor cu a constata presencia di e variante Delta na Corsou, 
Aruba, Sint Maarten y Boneiro, mester logra alcansa un nivel 
di vacunacion di aproximadamente 75 te 85% di e poblacion 
total. Te asina leu, no a alcansa e nivel aki (di e poblacion 
total di 12 aña of mas, completamente vacuna). E teamnan 
di vacunacion riba e isla- y paisnan ta indica cu nan no tin un 
bista bon fundamenta di kico ta loke ta stroba e grupo cu ainda 
ta nenga di vacuna of cu ta duda pa haci esey, y cu p'esey nan 





no sa bon con nan lo por adapta nan maneho di vacunación 
of di comunicacion pa logra aumenta e interes pa vacuna aun 
mas. 


P'esey, Ministerio di VWS, den consulta cu e autoridadnan di 
salubridad riba e diferente isla- y paisnan di e parti Caribense 
di Reino, ta bay realisa un investigacion cualitativo na e 
Islanan ABC y Islariba, mediante entrevista den profundidad 
y entrevista cu grupo di enfoke, tocante e motibonan cu 
hende tin pa sea vacuna of no. Lo duna atencion special na e 
habitantenan di 12-40 aña. Mas aleu, e teamnan di vacunacion 
riba e isla- y paisnan ta indica cu no ta tur hende ta presenta 
pa e di dos dosis. Como consecuencia di esey, nan no ta 
completamente vacuna y p'esey no ta optimalmente protege 
contra enfermedad grave of morto debi na Covid-19. Cu esey 
na mente, lo inclui e problematica aki tambe den e encuesta. 


E encuesta lo tuma luga na cuminsamento di augustus 2021. 
Na cuminsamento di september lo presenta e resultadonan na 
VWS y e teamnan di vacunacion di e isla- y paisnan di e parti 
Caribense di Reino. A base di resultado di e entrevistanan den 
profundidad, e investigadonan lo formula conseho concreto 
di maneho encuanto con por logra aumenta e interes pa 
vacuna den e parti Caribense di Reino. Lo tene cuenta cu e 
circunstancianan local di cada isla y pais, entre otro, cuanto 
capacidad cada team di vacunacion tin pa por ehecuta e 
consehonan presenta. 

Departamento di Salud Publico: 


UPDATE 


Segun resumen di awe 123 persona a recupera y un total di 
192 caso nobo di COVID-19 a keda registra cual 20 ta turista 
y 172 ta residente. E cifranan aki ta representa un ‘Positivity 
rate’ bou di nos residentenan di 31%. Cantidad di casonan 
activo di COVID-19 pa awe ta 1122 y cantidad di fayecidonan 
relaciona cu COVID-19 ta 115. 

Datos ta ilustra subida continuo di casonan nobo cu un average 
semanal di 123 caso pa dia y un average di ‘positivity rate’ 


DI AUGUSTUS 2021 


semanal di 32% pa dia. 


Hospital tin actualmente 54 persona interna di cual 7 ta den 
ICU, 41 riba piso general, 4 riba piso di maternidad (hende 
muher na estado) y 2 riba pediatria. E mayoria di persona 
interna den hospital no ta vacuna y p'esey e suplica ta na 
comunidad pa vacuna si ainda bo no a haci esaki. Vacunacion 
ta e miho proteccion contra e virus di COVID. 

Bebe mas cu ta posibel! 


Awa ta yuda elimina e toxinanan y ta hidrata e organonan pa 
mantene nan sano. Sigura bo mes cu tur e integrantenan di bo 
famia bebe minimo seis glas di awa pa dia. Pa logra esaki, bo 
por inclui un glas di awa cu cada cuminda, incluyendo ora bo 
come cualkier ‘snack’ nutritivo. Evita e consumo di bebidanan 
cu sucu, ya cu esakinan ta dañino pa bo salud y ta debilita bo 
organismo. Pa combati COVID-19 bo mester mantene bo salud 
y vacuna, ya cu ta comproba cu e vacuna tin un efectividad 
halto pa proteha bo y evita transmision. Ban uza tur e herment- 
nan cu nos tin pa caba cu e virus aki na nos isla! A 


Ami SI" 

